open-index/open-wikipedia-markdown huggingface dataset:
הווריד האי-זוגי

**הווריד האי-זוגי** הוא וריד בבית החזה. הוא יורד בצד השמאל לעמוד השדרה החזי. הוא מחבר את הווריד הנבוב העליון והווריד הנבוב התחתון.

## מבנה
הווריד האי-זוגי מעביר דם בלתי מחומצן מהדפנות האחוריות של בית החזה ושל הבטן אל הווריד הנבוב העליון. בצד החוליות המותניות מתחברים הוורידים המותניים והוורידים התת-צלעות, ויוצרים את הווריד האי-זוגי. הוא עולה ליד אבי העורקים, מאחורי הסרעפת. לפעמים נמצא הווריד האי-זוגי בקו האמצע של הגוף.

## וריאציות במבנה
בהתפתחות עובר האדם הווריד האי-זוגי מתפתח מהווריד הקרדינלי האחורי (posterior cardinal vein). אם הווריד הזה לא מגיע למקום הנכון, יש בריאה הימנית אונה רביעית, אונה "אי-זוגית". 

## הערות שוליים

קטגוריה:ורידים
2022 11
פסטל דה פייז'או

**פסטל דה פייז'או** (בפורטוגזית: **Pastel de Feijão**) הוא מאפה העשוי משעועית נייבי הנפוץ בדרום פורטוגל.

המאפה מורכב מבצק העשוי מקמח ומים במילוי ריבת שעועית נייבי, סוכר, ביצים ושקדים.

## היסטוריה
המאפה מוזכר לראשונה במאה ה-16 לאחר שנוצר במנזר בעיר טורש ודרש.

בעקבות פירוקם של המסדרים הדתיים וסגירתם של מנזרים רבים בזמן המהפכה הליברלית, החלו נזירים למכור את הקינוח על מנת לייצר הכנסות.

## קישורים חיצוניים

* 

## הערות שוליים

קטגוריה:המטבח הפורטוגזי: קינוחים
קטגוריה:מאפים
מצעדי ה-GfK אנטרטיינמנט

**מצעדי ה-GfK אנטרטיינמנט** (**GfK Entertainment charts**; לשעבר: **מדיה קונטרול® GfK אינטרנסיונל**; **Media Control® GfK International**) הוא ארגון האחראי על פרסום מצעדי המוזיקה בגרמניה. המצעדים מתבססים על נתונים שאוסף הארגון, בשיתוף פעולה עם איגוד תעשיית ההקלטות הגרמני.

הפצת מצעדי המוזיקה מתבצע על ידי מספר כלי תקשורת שונים, MTV, והאתר הרשמי של המצעד השווייצרי. גופים נוספים שמציגים את מצעדי המוזיקה הם MusicLoad ו-Mix 1. יתר על כן, GfK אנטרטיינמנט מפעילה אתר אינטרנט ייעודי המספק חדשות הקשורות למצעדי המוזיקה, וגישה לרוב מצעדי המוזיקה.

## היסטוריה
מצעד המוזיקה הופיע לראשונה ב-1959 במגזין הגרמני מערבי, *[[Musikmarkt]]* .

מאוחר יותר, בספטמבר 1977, *Media Control* קיבלה את האחראיות על אספת המידע ופרסומם.

בתחילה, במצעד הסינגלים הופיעו 50 שירים. בינואר 1980, מספר זה הוארך ל-75 מיקומים. מאז 1989, המצעד מכיל 100 מיקומים.

מצעד הווידאו קליפים התפרסם ב-2001. ב-2004, שמו של המצעד ל-"מצעדי ה-DVD".

ב-2003, *Media Control* התמזגה עם *GfK*. שמו של הארגון שונה באופן רשמי ל-*Media Control GfK International GmbH*.

ב-2004, המצעדים התחילו להתבסס על הורדות מוזיקה דיגיטליות, ובכך היו אחד מהמצעדים הראשונים שעושים זאת ברחבי העולם.

מצעד נפרד להורדות מוזיקה דיגיטליות נוצר ב-13 ביולי 2007.

במרץ 2014, נודע כי שם הארגון ישתנה מ-*Media Control GfK International GmbH* ל-*GfK Entertainment*.

נכון ל-2017, מצעדי המוזיקה מתבססים על 3,000 סניפים ברחבי גרמניה, בשיתוף פעולה עם רשת התקשורת, *PhonoNet*.

## מצעדי המוזיקה
להלן מצעדי המוזיקה המסופקים על ידי GfK אנטרטיינמנט.
* מצעד 100 הסינגלים
* מצעד 100 האלבומים
* מצעד 100 אלבומי האוסף
* מצעד 150 האלבומים והסינגלים היומי
* מצעד 50 אלבומי האוסף היומי
* מצעד 100 הסינגלים האמצע שבועי
* מצעד 100 האלבומים האמצע שבועי
* מצעד 100 אלבומי האוסף האמצע שבועי
* מצעד 20 שירי הג'אז
* מצעד 20 השירים הקלאסיים
* מצעד 20 שירי השלאגר
* מצעד 20 שירי ההיפ הופ
* מצעד 20 שירי הדאנס
* מצעד 20 הווידאו קליפים
* מצעד עשרת הקומדיות
* מצעד 100 ההזרמות
* מצעד 20 אלבומי הוויניל

## קישורים חיצוניים
* 

## הערות שוליים

גרמניה
קטגוריה:מוזיקה גרמנית
במעלה הזרם ובמורד הזרם (DNA)

בביולוגיה מולקולרית ובגנטיקה, **במעלה** **הזרם ובמורד הזרם (Upstream and downstream)** מתייחסים שניהם למיקומים יחסיים של קוד גנטי ב-DNA או ב-RNA . לכל גדיל של DNA או RNA יש קצה 5' וקצה 3', שנקרא כך על שם מיקום הפחמן על טבעת הדאוקסיריבוז (או ריבוז). לפי המוסכמה, במעלה הזרם ומורד הזרם מתייחסים לכיוון 5' ל-3' בהתאמה שבו מתרחש שעתוק RNA. במעלה הזרם הוא לכיוון קצה 5' של מולקולת ה-RNA ומורד הוא לכיוון קצה 3'. כאשר בוחנים DNA דו-גדילי, במעלה הזרם הוא לכיוון קצה ה-5' של הגדיל המקודד עבור הגן המדובר ומורד הזרם הוא לכיוון קצה ה-3'. בשל האופי האנטי-מקבילי של ה-DNA, המשמעות היא שקצה 3' של גדיל התבנית נמצא במעלה הזרם של הגן וקצה 5' נמצא במורד הזרם.

גנים מסוימים על אותה מולקולת DNA עשויים להיות משועתקים בכיוונים מנוגדים. משמעות הדבר היא שהאזורים במעלה הזרם ומורד הזרם של המולקולה עשויים להשתנות בהתאם לגן המשמש כתבנית.

## הערות שוליים

קטגוריה:ביולוגיה מולקולרית
מרכז החלל סאטיש דאוון

**מרכז החלל סאטיש דאוון** (בהינדי: **सतीश धवन अंतरिक्ष केंद्**, **Satish Dhawan Space Centre**) הוא נמל חלל במדינת אנדרה פרדש שבהודו. בשנת 2002 שונה שמו של המתקן לשם הנוכחי לכבוד סאטיש דאוון, ראש תוכנית החלל ההודית בעבר.

## היסטוריה
האי סריחאריקוטה נבחר להקמת מרכז שיגורים לחלל בשנת 1969. בשנת 1971 לראשונה שוגר טיל לטיסה תת-מסלולית. בשנת 1979 לראשונה בוצע שיגור חללית לחלל, אך עקב בעיה בשלב השני של משגר החללית לא הגיע למסלול המתוכנן. השיגור המוצלח הראשון בוצע ב-18 ביולי 1980. כן שיגור SLV3 היה פעיל עד לשנת 1994. בסך הכול בוצעו ממנו 8 שיגורים מהם 3 נכשלו.

בשנת 1993 החלה הפעלת כן שיגור נוסף - First Launch Pad. הוא היה מיועד למשגר מדגם PSLV ובהמשך הותאם למשגרים אחרים. בשנת 2013 בכן שיגור זה שוגרה גשושית הודית למאדים Mars Orbiter Mission. הוא עובר שדרוג ועם סיומו יהיה מתאים ל-15 שיגורים שנתיים. נכון לשנת 2022 שוגרו מכן זה 44 שיגורים מהם 3 נכשלו.

בשנת 2003 החל לפעול כן שיגור Second Launch Pad. מכן שיגור זה בשנת 2008 שוגרה גשושית הודית ראשונה לירח צ'אנדריאן 1. נכון לשנת 2022 שוגרו מכן זה 31 שיגורים מהם 5 נכשלו.

בשנת 2012 החלו עבודות תכנון להקמת כן Third Launch Pad. הוא מיועד לשיגור חללית מאוישת הודית ראשונה בשנת 2024.  

שטח האתר הוא כ-175 קמ"ר. הוא ממוקם באי וקשור עם היבשת בכביש שאורכו 16 ק"מ. בנוסף לכני שיגור באתר ממוקמים מתקני הרכבה, מתקני אחסון דלק ומרכז בקרה. במרץ 2019 הסתיימה בניית גלריה לצופים שמאפשרת לכ-5,000 אנשים לצפות בשיגור.

## קישורים חיצוניים

* 
* פריסת המתקנים באתר

קטגוריה:אסיה: נמלי חלל
קטגוריה:תוכנית החלל ההודית
קטגוריה:אנדרה פרדש
מאט ראיין (כדורסלן)

**מת'יו ריצ'רד ראיין** (באנגלית: **Matthew Richard Ryan**; נולד ב-17 באפריל 1997) הוא כדורסלן אמריקאי המשחק בעמדת הסמול פורוורד בדובאי מהליגה האדריאטית והיורוליג.

## קריירת מכללות
ראיין החל את קריירת כדורסל המכללות שלו באוניברסיטת נוטרדאם, שם שיחק שנתיים ועבר לאוניברסיטת ואנדרבילט. כ הוא העמיד ממוצעים של 8.1 נקודות ו-2.7 ריבאונדים למשחק. בסיום העונה הוא עבר לצ'טנוגה, עונתו האחרונה במכללות הייתה הטובה ביותר שלו, כששיחק 33 משחקים ורשם ממוצעים של 15.4 נקודות, 4.9 ריבאונדים ו-1.9 אסיסטים ב-30.6 דקות למשחק, תוך שהוא קולע 42.3% מהשדה, 35.9% משלוש ו-87.9% מהעונשין.

## קריירה מקצועית
ראיין לא נבחר בדראפט ה-NBA 2020 ולא שיחק במהלך עונת  עקב מגפת הקורונה בארצות הברית. הוא עבד בדורדאש ואובר איטס בזמן שאימן קבוצת כדורסל חובבנית, ואף עבד בבית קברות ביונקרס, ניו יורק.

ראיין הצטרף לקליבלנד קאבלירס לליגת הקיץ של ה-NBA 2021 ושיחק בקדם העונה במדי דנוור נאגטס. לאחר מכן הצטרף לקבוצת ליגת הפיתוח של הנאגטס, גרנד ראפידס גולד, בה קלע בממוצע 18.6 נקודות ב-16 משחקים.

ב-28 בפברואר 2022 חתם ראיין חתם על חוזה דו-כיווני עם בוסטון סלטיקס וקלע בממוצע 20.4 נקודות ב-14 משחקים בקבוצת ליגת הפיתוח שלה, מיין סלטיקס. הוא ערך את הופעת הבכורה שלו ב-NBA והיחידה שלו במדי הסלטיקס ב-10 באפריל 2022, כשקלע שלוש נקודות בחמש דקות בניצחון 139–110 על ממפיס גריזליס.

ראיין שיחק במדי הסלטיקס בליגת הקיץ 2022, וב-26 בספטמבר חתם ביריבתה ההיסטורית לוס אנג'לס לייקרס. ב-2 בנובמבר 2022 קלע ראיין שלשה בשנייה האחרונה וכפה הארכה נגד ניו אורלינס פליקנס, כשהלייקרס ניצחו לבסוף 120–117, וסיים את המשחק עם שיא קריירה של 11 נקודות. ב-1 בדצמבר נופה ראיין מסגל הלייקרס.

ב-8 בדצמבר 2022 חתם ראיין על חוזה דו-כיווני במינסוטה טימברוולבס, ושיחק בעונת  גם בקבוצת ליגת הפיתוח שלה איווה וולבס.

ב-28 בספטמבר 2023 חתם ראיין על חוזה דו-כיווני נוסף עם הוולבס, אך נופה ב-20 באוקטובר וכעבור יומיים חתם בניו אורלינס פליקנס. ב-2 בנובמבר פתח לראשונה בחמישייה במשחק NBA וקלע שיא קריירה של 20 נקודות בניצחון 125–116 על דטרויט פיסטונס.

## קריירה בנבחרת
ראיין שיחק שני משחקים במדי נבחרת ארצות הברית בכדורסל בפברואר 2022, וקלע 15 ו-12 נקודות, בהתאמה, בניצחונות על  ו במסגרת מוקדמות גביע העולם בכדורסל 2023.

## סטטיסטיקות הקריירה
### בעונה הסדירה של ה-NBA

## קישורים חיצוניים

*פרופיל, באתר פיב"א

## הערות שוליים

קטגוריה:כדורסלנים אמריקאים
קטגוריה:אמריקאים ילידי מדינת ניו יורק
קטגוריה:מדינת ניו יורק: כדורסלנים
קטגוריה:כדורסלני אוניברסיטת נוטרדאם
קטגוריה:כדורסלני אוניברסיטת ואנדרבילט
קטגוריה:שחקני NBA שלא נבחרו בדראפט
קטגוריה:כדורסלני גרנד ראפידס דרייב
קטגוריה:כדורסלני בוסטון סלטיקס
קטגוריה:כדורסלני מיין סלטיקס
קטגוריה:כדורסלני לוס אנג'לס לייקרס
קטגוריה:כדורסלני מינסוטה טימברוולבס
קטגוריה:כדורסלני איווה וולבס
קטגוריה:כדורסלני ניו אורלינס פליקנס
קטגוריה:כדורסלני ברמינגהאם סקוואדרון
קטגוריה:כדורסלני ניו יורק ניקס
קטגוריה:כדורסלני וסטצ'סטר ניקס
קטגוריה:כדורסלני דובאי
קטגוריה:כדורסלני נבחרת ארצות הברית
קטגוריה:אמריקאים שנולדו ב-1997
מיקרו פרונטאנד

**מיקרו פרונטאנד** (באנגלית: **Microfrontend** או **Module Federation**) הוא ארכיטקטורה לפיתוח צד לקוח ביישום רשת שבו ניתן לבנות אפליקציה בודדת עם בניות תוכנה (builds) נפרדות. זה מקביל לגישה של מיקרו שירותים, אבל עבור יישומי דף יחיד בצד הלקוח שנכתבו ב-JavaScript. זהו פתרון לפירוק וניתוב עבור יישומי צד לקוח מרובים.

הארכיטקטורה נועדה לפתור את הבעיות הבאות:
* התנגשויות בין צוותים שונים שעובדים על אותה אפליקציית צד לקוח
* תהליכי CI/CD ארוכים
* תוכנה מונוליתית  גדולה עם הרבה תלויות הופכת להיות קשה לשינוי

בעיות שהארכיטקטורה מייצרת:
* שיתוף מידע בין פרונט אנדים שונים הופך להיות יותר מורכב
* חוסר אחידות בעיצוב
* שכפול קוד שמשמש פרונטאנדים שונים, הן בכתיבה והן בטעינה לדפדפן

בין החברות שמשתמשות במיקרו פרונטאנד היא איקאה.

עבור Webpack מושג זה מכונה פדרציית מודולים (Module Federation).

## קישורים חיצוניים
* micro-frontends.org  - אתר המוקדש לנושא
* רן בר-זיק, מיקרו פרונטאנד, בבלוג "אינטרנט ישראל"
* גיל פינק, למה אני עדיין מהמר על Web Components? (וגם אתם צריכים להתחיל לחשוב להשתמש בהם), באתר גיקטיים
* עידן יצחקי, Angular Microfrontend Module Federation Tutorial – Part 1, באתר קודקודייל
*  כותבים קוד בסקייל עם Microfrontends, בפודקאסט עושים היסטוריה

## הערות שוליים

קטגוריה:שירותי אינטרנט
קטגוריה:תבניות עיצוב
המנדט (סדרת טלוויזיה)

**המנדט – הימים בהם שלטו הבריטים בארץ ישראל** היא מיני-סדרה היסטורית-דוקומנטרית המשודרת בתאגיד השידור הישראלי. הסדרה מגוללת את שורשי הסכסוך הישראלי-פלסטיני בתקופת המנדט הבריטי על ארץ ישראל.

הסדרה מבוססת על קטעי ארכיון שלא שודרו (בעיקר חומרי גלם מהסדרה עמוד האש), על פרוטוקולים סודיים של ועדת פיל, ועל ראיונות עם היסטוריונים ישראלים, ערבים ובריטים.

הסדרה נפתחת במילים:  

קריין הסדרה הוא השחקן אוהד קנולר.

## פרקי הסדרה

## משתתפים

* פרופ' מוטי גולני (אוניברסיטת תל אביב) – מומחה מוביל בסדרה
* פרופ' מוסטפא כבהא (האוניברסיטה הפתוחה) – מומחה מוביל בסדרה
* פרופ' אביבה חלמיש (האוניברסיטה הפתוחה)
* פרופ' פני סינאנגולו (אוניברסיטת ווייק פורסט)
* ד"ר סטיבן ווגנר (אוניברסיטת ברונל)
* פרופ' מתיו יוז (אוניברסיטת ברונל)
* פרופ' רונן יצחק (האקדמית גליל מערבי)
* ד"ר ווליד שומלי (אוניברסיטת בית לחם)
* פרופ' אשר ססר (אוניברסיטת תל אביב)
* פרופ' מוסטפא אחמד עבאסי (המכללה האקדמית תל-חי)
* ד"ר אלדד חרובי (ארכיון בית הפלמ"ח)

## קישורים חיצוניים
* 

* 

קטגוריה:סדרות טלוויזיה תיעודיות ישראליות
קטגוריה:סדרות טלוויזיה ישראליות שעלו לשידור בשנת 2022
קטגוריה:כאן 11: תוכניות וסדרות
קטגוריה:המנדט הבריטי: היסטוריה
אלטריה (מאכל)

**אלטריה** (בפורטוגזית: **Aletria**) הוא קינוח המבוסס על אטריות ורמיצ'לי דקות ונפוץ בפורטוגל.

הקינוח מורכז מאטריות, חלב, סוכר, לימון שאותם מערבבים יחדיו, מבשלים ומוסיפים קינמון בצורה של ריבועים.

נהוג להגיש את הקינוח בחג המולד, אך גם כארוחת בוקר או קינוח לארוחה.

הקינוח מוזכר לראשונה במאה התשיעית, כאשר הובא לחצי האי האיברי על ידי המורים, נשאר בפורטוגל והשתלב המטבח המקומי.

## קישורים חיצוניים

* מתכון להכנת אלטריה, באתר Tasteporto

## הערות שוליים

קטגוריה:המטבח הפורטוגזי: קינוחים
קטגוריה:מאכלי אטריות
בית הספר אליאנס טהראן

**בית הספר אליאנס טהראן** (היום בית ספר אתחאד) הוא בית הספר הראשון בסגנון מערבי שהוקם באיראן. הוא נוסד על ידי ארגון כל ישראל חברים בשנת 1898 בטהראן ופועל עד היום.

## היסטוריה
ארגון כל ישראל חברים (כי"ח) הוקם בשנת 1860 בפריז, והוא פעל ופועל רבות למען קידום קהילות יהודיות, בין היתר על ידי הקמת בתי ספר שמטרתם הפצת התרבות הצרפתית בעולם היהודי. במסגרת זאת הוא שיחק תפקיד חשוב בשיפור מצבם של יהודי איראן.

במהלך מסעו לאירופה בשנת 1873, נפגש השאה של איראן, נאסר א-דין שאה קאג'אר, עם אדולף כרמיה, נשיא ארגון כל ישראל חברים באותה העת, אשר הציג בפניו את מצבם הקשה של יהודי איראן. נאסר אלדין שאה קג'אר נענה לבקשתו של אדולף כרמיה לאפשר הקמת בית ספר במסגרת ארגון כל ישראל חברים ואף למתן את השפעת חוקי השריעה על היהודים. תוכנית הקמת בית הספר אושרה גם על ידי ראש ממשלת איראן, מירזה חוסיין ספחסלאר , אך הפרויקט התעכב, בין היתר בשל מחסור בכספים ובמורים, ורק בשנת 1898 הוחלט על הקמת סניפי ארגון כל ישראל חברים בטהראן ובשיראז.

בית הספר היסודי הראשון לבנים של כי"ח נפתח בטהראן בשנת 1898, עשרים וחמש שנים לאחר קבלת האישור על הפרויקט. בשנת הלימודים הראשונה למדו בו 421 בנים מתוך קהילה שמנתה כ-6,000 נפש. לאחר מכן נפתח בית ספר לבנות ושיעורי ערב למבוגרים. שכר הלימוד היה 1,200 פרנקים. שני שלישים מהתלמידים היו פטורים מתשלום שכר לימוד ושישים תלמידים יתומים או עניים קיבלו ארוחות.

בבית הספר למדו גם תלמידים מוסלמים מהמעמד הגבוה. נציג ארגון כל ישראל חברים שהגיע לעיר באותה שנה פנה לשלטונות בבקשה לביטול חובת ענידת הטלאי האדום על ידי היהודים. לבסוף הושגה פשרה, והיהודים הורשו להחליף את הטלאי האדום בסמל כי"ח. כעבור שנה נפתח בית הספר לבנות.

ארגון כל ישראל חברים דגל בחינוך שווה לבנים ולבנות ובחילון החינוך בבתי הספר שבניהולו, תוך שימת דגש מיוחד על לימוד מדעים והכשרה מקצועית. הלימודים התנהלו בצרפתית ותוכן ספרי הלימוד הועתק מספרי לימוד צרפתיים. התלמידים לא למדו פרסית או עברית ולא רכשו ידע בתרבות הפרסית. בשל כך הורים יהודים רבים השמיעו ביקורת חריפה ונמנעו מלשלוח את ילדיהם לבית ספר זה.

בתקופתו של רזא שאה בית הספר הולאם, עבר לפיקוחו של משרד החינוך האיראני ושמו שונה לבית ספר איתיחאד (תרגום המילה אליאנס לפרסית). בשנת 1977 פעלו בטהראן 7 בתי ספר של כי"ח ומספר התלמידים היה 1,800.

## ראו גם
* בית הספר אליאנס המדאן
* בית הספר אליאנס כרמאנשאה
* בתי ספר אליאנס באיראן
* כל ישראל חברים
* יהדות איראן

## הערות שוליים

קטגוריה:יהדות איראן ופרס
קטגוריה:בתי ספר של כל ישראל חברים
קטגוריה:טהראן: חינוך
אובוש מולש

**אובוש מולש** (בפורטוגזית: **Ovos Moles**) הוא קינוח הממולא בחלמון וסוכר הנפוץ בעיר אביירו, פורטוגל.

המאפה מורכב מכיסוני חיטה או אורז הממולאים בחלמון וסוכר ולעיתים מצופים בשכבה דקה של שוקולד.

## היסטוריה
אובוש מולש מוזכר לראשונה במאה ה-18, לאחר שנוצר במנזר מוסטריו דה ג'סוס (Mosteiro de Jesus) על ידי נזירים קתולים.

בעקבות פירוקם של המסדרים הדתיים וסגירתם של מנזרים רבים בזמן המהפכה הליברלית, החלו נזירים למכור את הקינוח בבתחנת הרכבת של אביירו על מנת לייצר הכנסות.

בשנת 2008, קיבל הקינוח ציון גאוגרפי מוגן מהנציבות האירופית.

## קישורים חיצוניים

* מתכון להכנת אובוש מולש, באתר Gimmeyummy

## הערות שוליים

קטגוריה:המטבח הפורטוגזי: קינוחים
קטגוריה:קינוחי ביצים
בעיית אריזה בדליים

במדעי המחשב, **בעיית אריזה בדליים** (bin packing) היא בעיית אופטימיזציה חשובה, בה יש לארוז חפצים במספר מינימלי של דליים. הבעיה היא NP-קשה.

## הגדרה
נתונים n חפצים, לכל אחד מהם נפח: a_1,...,a_n. בנוסף נתונים מספר לא מוגבל של דליים, שכל אחד מהם בנפח C ומתקיים C \ge a_i לכל i (אחרת אי אפשר לארוז אותם בשום דרך). יש לארוז את החפצים במספר מינימלי של דליים, כך שבכל דלי הנפח הכולל של החפצים לא יעלה על נפח הדלי. באופן פורמלי, יש לחלק את המספרים a_1,...,a_n למספר מינימלי של קבוצות זרות, שסכום כל קבוצה לא יעלה על C.

## סיבוכיות
הבעיה היא NP-קשה, והצגתה כבעיית הכרעה: "האם ניתן לארוז בפחות מ-k דליים?" היא NP-שלמה. הבעיה היא גם NP קשה חזקה, כלומר גם קבלת הקלט בכתיב אונארי היא NP קשה (בניגוד לבעיית תרמיל הגב למשל).

יתרה מכך, בהנחה ש-P שונה מ-NP, אין גם אלגוריתם קירוב ביחס יותר טוב מ 1.5. ניתן לראות זאת על ידי רדוקציה מבעיית החלוקה: בהינתן וקטור a_1,...,a_n, נקח C=\frac{\sum a_i}{2} ואז בעיית האריזה בדליים תתן פתרון עם שני דליים אם ורק אם בעיית החלוקה פתירה, אחרת 3 דליים ומעלה.

## אלגוריתמים
### תכנון ליניארי בשלמים
ניתן לפתור את הבעיה באמצעות תכנון ליניארי בשלמים. המשתנים הם x_{ij} שמציין "הפריט ה-i נכנס לדלי ה-j" וכן y_j שמציין "הדלי ה-j נמצא בשימוש" (צריך רק n משתנים כאלה, כי תמיד אפשר לפתור ב-n דליים - להכניס כל פריט לדלי אחר).

כעת המשוואות הן:
:\sum x_{ij}a_i \le y_j C
לכל j, וכן
:\sum_j x_{ij} = 1
לכל i (הפריט נכנס לבדיוק דלי 1) ובנוסף אילוצים שכופים על כל המשתנים להיות בינאריים.
פונקציית המטרה היא למזער את \sum_j y_j.

### אלגוריתם חמדן
אלגוריתם חמדן לבעיה יהיה: לעבור על הפריטים אחד אחד, ובכל פעם לנסות להכניס אותו לאחד הדליים הקיימים. אם לא מצליחים, לפתוח דלי חדש ולשים רק אותו. מימוש האלגוריתם מושפע מהסדר בו עוברים על הפריטים, ומהסדר בו עוברים על הדליים כשמנסים למצוא דלי פנוי.

## הערות שוליים

קטגוריה:בעיות NP-קשות
קטגוריה:בעיות NP-שלמות
אבא בא לגן

**אבא בא לגן** (באנגלית: **Daddy Day Care**) הוא סרט קומדיה אמריקאי שיצא לאקרנים בשנת 2003. הסרט בבימויו של סטיב קאר ובכיכובם של אדי מרפי, ג'ף גרלין, סטיב זאן, רג'ינה קינג ואנג'ליקה יוסטון. זהו הסרט השני בשיתוף פעולה של מרפי וקאר לאחר הסרט "דוקטור דוליטל 2" משנת 2001. הסרט מספר על שני אבות אשר מתחילים לנהל מעון-יום לילדים לאחר שפוטרו מעבודותיהם.

הסרט הופץ ב-9 במאי 2003 בארצות הברית על ידי סרטי קולומביה. למרות הביקורות השליליות, הסרט הרוויח 164.4 מיליון דולר עם תקציב של 60 מיליון דולר. בעקבות הצלחת הסרט, יצאו לאור 2 סרטי המשך.

## תקציר העלילה
העלילה עוקבת אחרי צ'רלי הינטון, אב בשנות הארבעים לחייו שברוח התקופה מאבד את משרתו בחברת היי-טק לאחר פיטורין כואבים. צ'רלי לא מוותר על החלום לעשות קריירה, אבל לאור הקרבה המחודשת שלו לבית מבין את החשיבות שבחיי המשפחה עם אשתו ובנו. בעקבות זאת הוא פותח מעון-יום לילדים המנוהל בידי גברים במצבו. לצדו התגייס חבר טוב בשם פיל ומאוחר יותר גם מרווין והעסק מתחיל לרוץ, רק בשביל לעורר עליו את חרון אפה של בעלת מעון יום ילדים מקומית בשם גברת הארידן, שמנהלת את המעון שלה בצורה מאוד שמרנית, ולא מרוצה מהתחרות החדשה.

## צוות השחקנים
* אדי מרפי - צ'ארלס "צ'רלי" הינטון
* ג'ף גרלין - פיליפ "פיל" ריירסון
* סטיב זאן - מרווין
* רג'ינה קינג - קימברלי "קים" הינטון
* אנג'ליקה יוסטון - גברת גווינית' הארידן
* קמאני גריפין - בנג'מין "בן" הינטון
* קווין נילון - ברוס
* ג'ונתן כץ - דניאל "דן" קיוביץ
* לייסי שאבר - ג'ניפר "ג'ני"
* מקס בורקהולדר - מקסוול "מקס" ריירסון
* ג'ימי בנט - טוני / פלאש
* לילה ארקירי - קלי
* שיין בומל - קריספין
* אל פנינג - ג'יימי
* פליקס אקילה - דילן
* היילי נואל ג'ונסון - בקה
* ארתור יאנג - ניקי

## הפקה וצילומים
צילומי הסרט החלו ב-1 באוגוסט 2002 בלוס אנג'לס, קליפורניה.

הפקת הסרט החלה ב-5 באוגוסט 2002 ונמשכה עד 22 בנובמבר 2002. בדצמבר 2002 נחשפה הכרזה הראשונה של הסרט עם הכיתוב באנגלית *יום ה-א' מגיע*.

## קישורים חיצוניים

## הערות שוליים

קטגוריה:סרטי קומדיה אמריקאיים
קטגוריה:סרטי קולומביה
קטגוריה:סרטי 2003
קטגוריה:לוס אנג'לס בקולנוע
קטגוריה:סרטים על הורות
קטגוריה:סרטים שצולמו בקליפורניה
אנטרטיינמנט מוניטורינג אפריקה

**אנטרטיינמנט מוניטורינג אפריקה** (באנגלית: **Entertainment Monitoring Africa**; לשעבר **מדיהגייד סאות' אפריקה**; **Mediaguide South Africa**) הוא ארגון האחראי על פרסום מצעדי המוזיקה בדרום אפריקה. החברה מספקת מצעד מוזיקה של עשרת הגדולים ושל 100 הגדולים (כאשר 100 הגדולים ניתנת בתשלום). מצעדי המוזיקה מתבססים על נתונים שמתקבלים מ-48 תחנות רדיו ו-8 ערוצי טלוויזיה.

השיר הראשון שהופיע במקום הראשון במצעד המוזיקה היה "Blurred Lines" של רובין ת'יק,  ופארל ויליאמס.

בשנת 2014, במאמר שנכתב בעיתון *[[City Press]]*  נכתב כי: "[מצעדים אלו] נמצאים בסטנדרט של תעשיית המוזיקה בכל מה שקשור למעקב אחר שירים המושמעים ברדיו".

## היסטוריה
הארגון הוקם ב-1993 ביוהנסבורג, דרום אפריקה.

רשות התקשורת העצמאית של דרום אפריקה  הוסיפה תקנה לתחנות רדיו ציבוריות בדרום אפריקה, שעליהם להשמיע לפחות 40% מוזיקה דרום אפריקאית, בעוד שלתחנות רדיו מסחריות בדרום אפריקה מחויבים ב-25%. בדוח מסוף 2013, אנטרטיינמנט מוניטורינג אפריקה פרסמה כי כל תחנות הרדיו הדרום אפריקאיות השמיעו ביחד רק 28 מוזיקה דרום אפריקאית באותה שנה. דוח זה התבסס על טבלת ההשמעות השנתית שפורסמה לאותה שנה, שבה רק 28 מתוך 100 השירים המובילים של השנה היו של אמנים מקומיים. השיר במיקום הגבוה ביותר של אמן מקומי היה "Khona"  של מאפיקיזולו  ואורורו , שדורג במקום החמישי עם יותר מ-5,500 פעמים הופעות ברדיו ב-2013. לעומת זאת, השיר המושמע ביותר ברדיו באותה שנה היה "Blurred Lines" של רובין ת'יק,  ופארל ויליאמס.

בשנת 2015, הושק מצעד מוזיקה מקומי באינטרנט לצפייה ציבורית ללא הרשמה. בדומה למצעד המוזיקה הראשי, הטבלה המקומית מספקת את עשרת הגדולים המקומיים.

## קישורים חיצוניים
* 

## הערות שוליים

קטגוריה:מצעדי מוזיקה
קטגוריה:דרום אפריקה: תרבות
אגודת חיות הבר של פלסטין

**אגודת חיות הבר הפלסטינית** (בערבית: **جمعية الحياة البرية في فلسطين**) הוא ארגון ואגודה פלסטיני ללא מטרות רווח הפועל על מנת לחקור, לחנך ולהגן על חיות הבר ברשות הפלסטינית, ברצועת עזה ובאזור.

מטרותיו של הארגון הן: שימור מינים ובתי גידול מקומיים, מיטור וקידום אזורים בעלי חשיבות לציפורים, חינוך בנושא חיות בר וטבע, השתתפות פעילה ומעורבות של קהילות מקומיות בפעולות שימור, פיתוח בר קיימא ותיירות אקולוגית ועזרה לבעלי חיים וחוות.

## היסטוריה
בשנת 1998, קבוצה של 13 אנשים מכל רחבי הגדה המערבית ורצועת עזה החליטו להקים ארגון סביבתי משלהם כראשון מסוגו באזור על מנת להעלות את המודעות הסביבתית במחוזותיהם. הארגון הוקם ב-1999 עם הקמתה הרשמית של אגודת חיות הבר הפלסטינית. מאז תחילת הדרך, האגודה התמקדה בפיתוח יעדים ברורים ואסטרטגיים לגבי תפיסות חינוכיות סביבתיות ושימור הטבע והמגוון הביולוגי.

## שותפיות וארגונים
במשך השנים, השיגה אגודת חיות הבר הפלסטינית חברויות במוסדות לאומיים, אזוריים ועולמיים מאז הקמתה, בניהם:

* Birdlife International - 
** 1991 - השתייכות
** 2001 - שותף מיועד
** 2004 - שותף מלא

* אמנת האו"ם למאבק במדבור (UNCCD) - מאז 2001
* החברה האורניתולוגית של המזרח התיכון - מאז 2001
* OISCA - מאז 2001
* פורום לחינוך סביבתי במזרח התיכון (MEEEF) - מאז 2003

* רשת ארגוני הסביבה הערבית (RAED) - מאז 2005

## ראו גם

* הרשות לאיכות הסביבה (הרשות הפלסטינית)
* החברה להגנת הטבע
* החברה המלכותית לשימור הטבע
* טבע עיראק

## קישורים חיצוניים
* 

קטגוריה:המזרח התיכון: ארגונים להגנת הסביבה
ביירון מאן

**ביירון מאן** (באנגלית: **Byron Mann**; נולד ב-13 באוגוסט 1967) הוא שחקן קולנוע וטלוויזיה אמריקאי יליד הונג קונג.

## ראשית חייו והשכלה
מאן נולד בהונג קונג הבריטית. הוא דובר אנגלית וקנטונזית. מאן למד בבית הספר לבנים "Diocesan", בנים בהונג קונג, שם היה פעיל בתיאטרון קהילתי כשחקן וגם ככותב. לאחר סיום לימודיו, עבר מאן לקליפורניה.

מאן סיים תואר בפילוסופיה מאוניברסיטת קליפורניה בלוס אנג'לס. לאחר שסיים את לימודיו ביירון למד בבית הספר למשפטים של אוניברסיטת דרום קליפורניה (USCֹׁׂ) אך יצא לשנת שבתון לאחר השנה הראשונה ללימודיו. הוא שב להונג קונג, ושם קיבל תפקיד בסרט הטלוויזיה "Last Flight Out". הוא חזר ללוס אנג'לס, סיים את לימודי המשפטים ב-USC, עבר את מבחני הלשכה בקליפורניה, והמשיך לשחק במשרה מלאה.

## קריירה
ב-1994 החלה קריירת המשחק של מאן. מאן כיכב בסרטים כמו "צדק אדום" ו-"המשחית", ובסדרת הטלוויזיה *[[מלאך שחור]]*, וגם השתתף בסרטים " *[[אישה חתול]]* " ובסרט הטלוויזיה "בלתי מנוצחת *".* הוא שיחק בסרט "סטריט פייטר" בכיכובו של ז'אן-קלוד ואן דאם בסרט המבוסס על המנגה "Crying Freeman".

בשנת 2003 כיכב לצד סטיבן סיגל בסרט "שביל הגיהנום".

בשנת 2012, מאן כיכב לצד ראסל קרואו ולוסי לו בסרט "האיש בעל אגרופי הברזל".

בשנת 2015, מאן הופיע בסרט מכונת הכסף, סרט עלילתי בבימויו של אדם מקיי, לצד בראד פיט, כריסטיאן בייל, ראיין גוסלינג וסטיב קארל. הוא שיחק בתפקיד חוזר בסדרת הטלוויזיה גיהנום על גלגלים של רשת AMC.

בשנת 2018, שיחק מאן בתפקיד חוזר בסדרת הטלוויזיה פחמן משודרג, ששודרה בנטפליקס.

ביוני 2018, פורסם כי מאן לוהק לתפקיד הרגיל של הדוד שש בסדרת נטפליקס, המתנקשים.

ב-12 בנובמבר 2021 פורסם כי מאן לוהק לתפקיד חוזר בסדרת הטלוויזיה הרכש החדש.

בשנת 2023 כיכב בקומדיה הרומנטית "לאן שתלכי" בתור טייקון עשיר מהונג קונג שמצליח להתאהב כנגד כל הסיכויים. 

בשנת 2025 שיחק בתפקיד אורח את בריאן במיני-סדרה "תיקון מידות" מבית נטפליקס.  

## חיים אישיים
מאן מתעניין בספורט, בעיקר טניס וגולף. הוא שיחק טניס באופן מקצועי, עד לגילאי 16, בהונג קונג. הוא גם מתרגל ''וושו'', והוא מציג את כישוריו במספר סרטים בהם "המשחית" ו-"סטריט פייטר".

מאן שולט באנגלית, קנטונזית ומנדרינית, ודובר קצת תאילנדית לאחר שלמד זאת עבור תפקידו בסרט *"זר בגן עדן"* משנת 2013.

## פרסים ומועמדויות
בשנת 2016, מאן היה מועמד לפרס מייפל הזהב לשחקן הטוב ביותר בסדרת טלוויזיה ששודרה בארצות הברית על תפקידו בסדרה "גיהנום על גלגלים".

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת דרום קליפורניה
קטגוריה:בוגרי אוניברסיטת קליפורניה בלוס אנג'לס
קטגוריה:מהגרים מהונג קונג לארצות הברית
קטגוריה:אמריקאים שנולדו ב-1967
אשת חברה

**אשת חברה** (באנגלית: **Socialite**) היא אישה השייכת לאריסטוקרטיה ובעלת הצלחה והשפעה בחברה הגבוהה. אשת חברה נוטה לבלות זמן משמעותי בהשתתפות באירועים חברתיים אופנתיים שונים.

## מקור השם
לפי היומן החברתי של ניו יורק, ברייטון האדן טבעה את המונח "socialite" ב-1928. זה היה קוד לתושבי ניו יורק שעמדו בשני קריטריונים: עשיר וצבעוני. כל מי שמנהל אורח חיים אקסטרווגנטי ומדהים. שמותיהם לעולם לא היו מופיעים ברשימת השומרים הישנה של "אסטור 400" המפורסמת בתחילת המאה, שהייתה בזמנו רשימת "מי ומי" בחברה הניו יורקית. ב-1982, באנלוגיה, פורסמה רשימת "פורבס 400" .

## נשות חברה בולטות לאורך ההיסטוריה

קובץ:Boucher_Marquise_de_Pompadour_1756_detail.jpg|מאדאם דה פומפדור (1721–1764)
קובץ:Madame_Recamier_-_Jacques_Louis_David.png|ז'ולייט רקמייה (1777–1849)
קובץ:SarahBernhardt.png|שרה ברנאר (1844–1923)
קובץ:Consuelo_Vanderbilt90.jpg|קונסואלו ואנדרבילט (1877–1964)
קובץ:Alice_Roosevelt_by_Frances_Benjamin_Johnston_(cropped)_(cropped).jpg|אליס רוזוולט (1884–1980)
קובץ:Vincenzo_Laviosa_-_Duke_and_Duchess_of_Windsor_-_Google_Art_Project_(cropped).jpg|ווליס סימפסון (1896–1986)
קובץ:Zelda_Fitzgerald_(1923_Portrait)_Retouched.jpg|זלדה פיצג'רלד (1900–1948)
קובץ:Joséphine_Baker_-_photo_Nadar.jpg|ג'וזפין בייקר (1906–1975)
קובץ:Gloria_Vanderbilt_1959.JPG|גלוריה ואנדרבילט (1924–2019)
קובץ:Mrs Kennedy in the Diplomatic Reception Room cropped.jpg|ג'קלין קנדי-אונאסיס (1929–1994)
קובץ:Prinses_Margaret_in_het_Amstel_Hotel_(Bestanddeelnr_917-7739).jpg|הנסיכה מרגרט (1930–2002)
קובץ:Lee_Radziwill.jpg|לי רדזיוויל (1933–2019)
קובץ:Kathleenkennedy.webp|קת'לין קוונדיש (1920–1948)
קובץ:Ivana_Trump_in_1986_(cropped).jpg|איוונה טראמפ (1949–2022)
קובץ:Paris_Hilton_et_Doug_Reinhardt_66ème_Festival_de_Venise_(Mostra)_2_(cropped).jpg|פריס הילטון (ילידת 1981)


## ראו גם
* אליטיזם
* קבוצת פנים וקבוצת חוץ
* איט גירל
* תאוריית הזהות החברתית
* המעמד העליון
* יאפי

## קישורים חיצוניים

## הערות שוליים

קטגוריה:קבוצות חברתיות
קטגוריה:תרבות פופולרית
קטגוריה:פסיכולוגיה של האישיות
קטגוריה:שמות חיבה
קטגוריה:דימויים
בלה יעקבי

ד"ר **בלה יעקבי** (בהונגרית: **Jacobi Béla**; פנצלצ'ה, 13 בינואר 1873 – בודפשט, 18 באוקטובר 1936) היה עורך דין, סופר מומחה משפטי, יועץ ממשלתי ראשי. אחיו יוז'ף יעקבי היה רופא פנימי וגיסו היה ברנאט מונקאצ'י.

## ביוגרפיה
בלה יעקבי נולד במשפחה יהודית כבנם של יעקב יעקבי (1840–1903) בעל אדמות ושל ז'ופיה מזאי. הוא השלים את לימודיו התיכוניים בקולג' הרפורמי בקולוז'וואר, ואת לימודי המשפטים שלו בחלקם בקולוז'וואר ובחלקם באוניברסיטת בודפשט (שמה היום אוניברסיטת אטווש לוראנד). ב-1897 קיבל רישיון עורך דין. לאחר קבלת הרישיון פתח משרד עורכי דין בבודפשט, שם הייתה לו פרקטיקה קבועה במשפט אזרחי.
* מתחילת שנות ה-1900 היה חבר בוועדת הבחינות המאוחדת לשופטים ולעורכי דין, ובתפקידו זה בחן בעל פה למעלה מ-1,000 משפטנים לקבלת רישיון עורך דין.
* הוא היה נשיא משותף של ברית לשכות עורכי הדין הארצית בהונגריה
* חבר ועד בלשכת עורכי הדין במשך שתי קדנציות.
* הוא מילא תפקיד פעיל בחייו של הקהילה היהודית של פשט, שם היה האחראי הרשמי על תפעול ופעילות מערכת החינוך היהודי
* ונשיא בית המשפט של הקהילה היהודית ברובע 6 (בית משפט של הקונגרס היהודי)

כמעט 200 מאמרים משפטיים מקצועיים שלו פורסמו בכתבי עת המשפטיים. בסיורי הלימודים שלו עבר בכל רחבי אירופה, ובמהלך חייו רכש גם את ידיעת השפות: גרמנית, אנגלית ורומנית (בנוסף להונגרית, שפת אמו, כמובן). בשנת 1913, לבקשת והמלצת לשכת עורכי הדין, הוענק לו תואר "חבר מועצת המלך" כהוקרה על הישגיו וכישוריו בתחום עריכת הדין והמשפטים.

בקיץ 1930, בהמלצת ראש ממשלת הונגריה, קיבל מעוצר ממלכת הונגריה, האדמירל מיקלוש הורטי את התואר "יועץ ממשלתי ראשי".

יעקבי הובא למנוחות בבית הקברות היהודי ברקושקרסטור.

## משפחתו
אשתו הייתה יוזפה בוכוולד (1878–1959), בתם של יצרן רהיטי הברזל והמתכת שאנדור בוכוולד ושל יוהנה רייכסמן, לה נישא ב-30 ביוני 1898 בבודפשט.

ילדיהם:
* מגדולנה יעקבי (1899–1979). בעלה אלפרד גרגיי (1877–1959) היה מנהל מפעל.
* לילי יעקבי (1903–1978). בעלה, פאל איגנץ פרנצי היה סוחר, ממנו התגרשה.
* ז'ופיה קלרה יעקבי (1908–1998). בעלה אימרה אילש הגדוש (1901–1945) היה פקיד בשגרירות.
* ד"ר אריסטיד יעקבי (1911–1943) היה עורך דין. אשתו הייתה ורוניקה אצל (1916–2014). 

## לקריאה נוספת
* לקסיקון יהודי הונגרי. 1929. עורך פטר אויווארי. גישה מקוונת
* A magyar feltámadás lexikona. Szerk. Szentmiklóssy Géza. Budapest, 1930. 704. o. (לקסיקון התחייה ההונגרית. עורך גזה סנטמיקלושי. בודפשט, 1930. עמ' 704. גישה מקוונת)
## קישורים חיצוניים
* בלה יעקבי באתר Béla Jacobi 1873-1936 - Ancestry®
* בלה יעקבי באתר GENi
## הערות שוליים

קטגוריה:עורכי דין יהודים הונגרים
קטגוריה:פעילים יהודים
קטגוריה:בוגרי אוניברסיטת אטווש לוראנד בודפשט
קטגוריה:הונגרים שנולדו ב-1873
קטגוריה:הונגרים שנפטרו ב-1936
מצעד שירי הפיליפינים

שמאל|ממוזער|250x250 פיקסלים|לוגו מגזין הבילבורד
**מצעד שירי הפיליפינים** (באנגלית: **Philippines Songs**) היה מצעד מוזיקה בפיליפינים, שנערך על ידי בילבורד, מאז 19 בפברואר 2022. מצעד המוזיקה התבסס על נתוני הזרמות והורדות מוזיקה שנאספים על ידי MRC Data. מצעד המוזיקה, שהוכרז לראשונה ב-14 בפברואר 2022, התעדכן מדי יום שלישי. מצעד המוזיקה הופסק ביולי 2024, והוחלף בהפיליפינים הוט 100.

מצעד שירי הפיליפינים מהווה מצעד המוזיקה של ביבלורד המקומית הראשונה בפיליפינים מאז הפסקת הפיליפינים הוט 100 של בילבורד הפיליפינים, ב-15 בינואר 2018.

השיר הראשון שהופיע במקום הראשון במצעד היה "Pano"  של זאק טבודלו .

## קישורים חיצוניים
* 

## הערות שוליים

קטגוריה:מצעדי הבילבורד
פאליאניציה

**פאליאניציה** (באוקראינית: **паляниця**, [pɐlʲɐˈnɪt͡sʲɐ]) הוא לחם אוקראיני מסורתי, העשוי ברובו מקמח חיטה, ונאפה מעל לאח פתוח. על פני הלחם יש חתך חצי עגול באזור השליש העליון של הכיכר. במהלך הפלישה הרוסית לאוקראינה בשנת 2022, שימשה המילה לזיהוי רוסים באוקראינה.

## אטימולוגיה
שם הלחם מגיע מהמילה האוקראינית пали́ти - "לשרוף" או "לעשן". הסיבה לכך היא שבעת אפיית הלחם, הקרום המורם עלול להישרף. במאה ה-19 השתמשו הרוסים בשמות דומים הסבר אחר לשם מבוסס על ההנחה שמדובר על לחם מסורתי שיוצר על ידי שבט סלאבי מזרחי מימי הביניים המוקדמים שכונה Poliany.

השערה נוספת היא שמקור השם באה מיוונית בהתייחסות לעוגות עגולות שהוצעו לאלים.

## מתכון
פאליאניציה מסורתית נאפית מבצק שמרים. ראשית, הכשות בושלה בסיר, ולאחר מכן שפכו אותה לתוך מקטרה, שאליה הוסיפו קמח חיטה מנופה. את הבצק לשו, כיסו והשאירו להתקרר. לבצק שהתקרר הוסיפו שמרים או מחמצת והכניסו לתנור לא מחומם למשך הלילה. בבוקר לשו שוב את הבצק שתפח יחד עם קמח חיטה והוסיפו מים חמימים ומלח. לאחר מכן המשיכו ללוש את הבצק בלילה עד שהוא הפסיק להידבק לידיו של האופה. הבצק חולק לחתיכות, אשר רודדו על השולחן, והלחם שהתקבל הוכנס לתנור על מגש עץ, עליו פוזר קמח או הונח עלה כרוב מאודה. לבסוף, בוצע חתך בלחם כדי לאפשר לו התפחה נוספת בעת האפייה.

## סמליות
בנצרות, מסמל לחם הפאליאניציה, כמו לחם בכלל, אושר, והוא יכול גם לייצג רווחה, חיבה, הכנסת אורחים, ביטחון ואת גוף האלוהים. פאליאניציה יכול להתפרש גם כסמל של השמש.

על פי האמונה הרווחת, אין לאכול חתיכת פאליאניציה אחרי אדם אחר, שכן פעולה זו עלולה לקחת מהם את האושר שלהם. אמונות נוספות נוגעות לחוסר המזל שעלול לנבוע מהשארת חתיכה שלא נאכלה, כמו כן אכילת לחם מאחורי גבו של אדם אחר "תאכל" את כוחו.

## שימוש כמילת שיבולת
המילה פאליאניציה משמשת כמבחן שיבולת חשוב בשפה האוקראינית, כדי לזהות אנשים שהשפה האוקראינית זרה להם מבחינה פונטית.

דוברי רוסית מחליפים בדרך כלל את הצליל האוקראיני и (*y*) ב-і (*i*), ואת האוקראינית я (*ya*) ב-а (*a*), ובכך נשמעים יותר כמו palianitsa ([pɐlʲɪˈnʲit͡sə]). טעות נפוצה נוספת נובעת מכך שהפונמה המיוצגת על ידי האות ц (*ts*) ברוסית היא אחרת באוקראינית.

במהלך הפלישה הרוסית לאוקראינה ב-2022, הפכה המילה פאליאניציה לאחת מהמילים בהם השתמשו כדי לזהות חיילים או מרגלים רוסיים.

## הערות שוליים

קטגוריה:המטבח האוקראיני
קטגוריה:אוקראינה: סמלים לאומיים
קטגוריה:לחם
קורס (ניווט)

[250px|ממוזער|שמאל|כלים המיועדים לסימון על [מפה ימית או אווירית.]]
**קורס** של כלי שיט או מטוס הוא כיוון המצפן שבו אמור להיעשות ההיגוי לפי הניווט הנדרש כדי להגיע ליעד.

## קורס, נתיב וכיוון תנועה
הנתיב שספינה עוברת מעל פני הקרקע נקרא "מסלול קרקע", או "קורס שנעשה טוב". עבור מטוס זה פשוט ה"קורס" שלו. הנתיב המיועד הוא "קורס". עבור ספינות ומטוסים, הקורסים הם בדרך כלל קטעי מעגל גדול בין נקודות ציון. הנווט קובע את כיוון המצפן מהמיקום הנוכחי של כלי השיט אל נקודת הציון הבאה.

מכיוון שזרמי מים או השפעת הרוח עלולים לגרום לכלי שיט להיסחף ממסלולו, נווט קובע את קורס ההיגוי שמפצה על הסחיפה. הגאי או הנתב מכוונים את כלי השיט על כיוון התואם את קורס ההיגוי. אם הסחף נחזה נכון, אזי הנתיב של כלי השיט יתאים למסלול המתוכנן לנקודת הציון הבאה. כיווני הקורס מצוינים במעלות מצפון אמיתי או מגנטי. בתעופה, צפון מבוטא בדרך כלל כ-360°.

שמאל|ממוזער|200px
מרכז|ממוזער|200px

[ממוזער|upright=3|'''כיוון החרטום ונתיב האונייה''' (A to B)1 – צפון אמיתי.2 – כיוון החרטום שהוא כיוון התנועה.3 – הצפון המגנטי שונה מהצפון האמיתי בווריאציה המגנטית.4 – צפון המצפן שונה מהצפון האמיתי בגלל הווריאציה (6) והדוויאציה – השפעה מגנטית של האונייה עצמה (5).5 – הדוויאציה – השפעה מגנטית של גוף האונייה עצמה.6 – הווריאציה המגנטית נגרמת מ[השדה המגנטי של כדור הארץ.7 – כיוון המצפן ללא תיקונים עקב הווריאציה ודוויאציה.8 – כיוון מגנטי מתוקן עקב השפעת הדוויאציה אך ללא תיקון הווריאציה.9, 10 – השפעות זרמי הים ורוחות מהצד הגורמות לנתיב כלי השיט לסטות מכיוון החרטום.]]

בעבר השתמשו נווטים בכיוונים מילוליים, במקום מעלות מצפן. למשל – "צפון-מזרח" במקום 45° עד אמצע המאה ה-20 כאשר השימוש במעלות הפך נפוץ.

## ראו גם
* מפה ימית
* גנ"ק

## קישורים חיצוניים
*ספר הנתב
*מילון מונחים

## הערות שוליים

קטגוריה:מקצועות ימיים
ניקולאס פוזו

**ניקולאס פוזו** (באנגלית: **Nicholas Pozo**; נולד ב-19 בינואר 2005 בגיברלטר) הוא כדורגלן גיברלטרי המשחק בעמדת הקשר במחלקתת הנוער של קדיס ובנבחרת גיברלטר.

## קריירת מועדונים
פוזו החל לשחק בכדורגל במחלקת הנוער של אתלטיקו סאבאל, ובשנת 2015 הצטרף למחלקת הנוער של קדיס.

## קריירה בינלאומית
ב-5 ביוני 2022 ערך פוזו את הופעת הבכורה שלו בנבחרת גיברלטר, בהפסד 2-0 לנבחרת מקדוניה הצפונית במסגרת ליגת האומות 2022/2023.

## קישורים חיצוניים

## הערות שוליים

קטגוריה:כדורגלנים גיברלטרים
קטגוריה:קשרי כדורגל גיברלטרים
קטגוריה:ילידי 2005
ניקולה אילייב

**ניקולה אילייב** (בבולגרית: **Никола Илиев**; נולד ב-6 ביוני 2004 ביודלניק שבבולגריה) הוא כדורגלן בולגרי המשחק בעמדת הקשר ההתקפי בקבוצת בוטב פלובדיב ובנבחרת בולגריה.

## קריירת מועדונים
אילייב גדל במחלקות הנוער של אריסטון רוסה ובוטב פלובדיב. ב-29 בספטמבר 2019 ערך את הופעת הבכורה שלו בקבוצה הבוגרת של בוטב פלובדיב, בהפסד 1-0 לסלביה סופיה במסגרת ליגת העל הבולגרית. בסך הכל ערך שתי הופעות ליגה במדי המועדון.

ב-9 ביוני 2020 חתם אילייב על חוזה לארבע עונות באינטר מילאנו מהסרייה א'.

## קריירה בינלאומית
ב-23 בספטמבר 2022 ערך אילייב את הופעת הבכורה שלו בנבחרת בולגריה, בניצחון 5-1 על נבחרת גיברלטר במסגרת ליגת האומות 2022/2023.

## קישורים חיצוניים

## הערות שוליים

קטגוריה:כדורגלנים בולגרים
קטגוריה:קשרי כדורגל בולגרים
קטגוריה:כדורגלני בוטב פלובדיב
קטגוריה:כדורגלני אינטר מילאנו
קטגוריה:כדורגלני נבחרת בולגריה
קטגוריה:בולגרים שנולדו ב-2004
MKR המטבח המנצח: VIP

**MKR המטבח המנצח VIP** היא עונת ה-VIP של תוכנית המציאות הישראלית "MKR המטבח המנצח" והעונה השלישית במצטבר של התוכנית שעלתה לשידור ב-3 באוקטובר 2021 בערוץ קשת 12. בעונה זו השופטים שגם בתפקיד המנחים היו חיים כהן ורותי ברודו, ושידוריה הסתיימו ב-21 באוקטובר 2021. הזוכים של העונה היו אורלי זילברשץ ואלישע בנאי.

## הצוותים

## טבלת הדחות

## סיכום עונה
### הכניסות למטבח
* **פרקים 1–5**
* **עליה לאוויר** – 3 באוקטובר – 11 באוקטובר 2021
* **תיאור** – בכל פרק, זוג אחד בתורו נכנס למטבח ומכין שלוש מנות: מנת פתיחה, מנה עיקרית וקינוח. השופטים נותנים על כל מנה ציון ולאחר כל המנות, הזוגות האחרים מנקדים את כל הארוחה. לאחר כל הארוחות, שני הזוגות שמסיימים בראש הטבלה, עולים לגמר.

### הגמר
* **פרק 6**
* **עליה לאוויר** – 21 באוקטובר 2021
* **תיאור** – שני הזוגות שעלו לגמר מכינים שתי מנות: מנה עיקרית וקינוח. לאחר כל מנה, הזוגות שלא עלו לגמר והשופטים מנקדים את המנה על דף.

## מדרוג

## קישורים חיצוניים
* 

## הערות שוליים

VIP 1
סשה פרקינסון

**סשה לואיז פרקינסון** (באנגלית: **Sacha Louise Parkinson** נולדה ב-11 במרץ 1992) היא שחקנית קולנוע וטלוויזיה אנגלייה.

## ביוגרפיה
סשה לואיז פרקינסון נולדה ב-11 במרץ 1992 בסלפורד, מנצ'סטר רבתי. היא למדה בבית הספר התיכון "ווקדן".

ב-22 בפברואר 2018, פרקינסון ספרה שיש לה אנדומטריוזיס. המצב הוביל לניתוח באפריל 2017 להסרת ציסטות רירית הרחם מהשחלות שלה יחד עם רקמות אנדומטריוזיס אחרות מהאזורים הסובבים אותו.

## קריירה
ב-15 בדצמבר 2008, פורסם כי פרקינסון לוהקה לתפקיד חוזר באופרת הסבון הבריטית "קורוניישן סטריט", שם היא מגלמת את שאן פאוורס. פרקינסון הופיע לראשונה על המסך ב-26 בינואר 2009, כידידה של הדמות סופי וובסטר, בגילומה של השחקנית ברוק וינסנט. שאן וסופי הפכו מאוחר יותר לזוג הלסבי הראשון של אופרות הסבון באביב 2010. בשל הפופולריות של קו העלילה, ההפקה האריכה את החוזה של פרקינסון עד 2011. פרקינסון החליטה לעזוב את הסדרה, וצילמה את הסצנות האחרונות שלה ב-18 בנובמבר 2011. סצנות אלו הוקרנו בפרק ב-30 בדצמבר 2011.

בין השנים 2013–2014 שיחקה בסדרת הטלוויזיה "The Mill". בשנת 2015 החלה לשחק בסדרת הטלוויזיה מר סלפרידג'. היא המשיכה להופיע בעונתה הרביעית של הסדרה בשנת 2016.

בשנת 2018 שיחקה בסרט הקולנוע "Apostasy".

בשנת 2020 שיחקה בעונה התשיעית של סדרת הטלוויזיה רגליים קרות.

בשנת 2022 שיחקה בסרט "אמילי".

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקני קולנוע וטלוויזיה אנגלים
קטגוריה:אנגליות שנולדו ב-1992
קטגוריה:אנגלים שנולדו ב-1992
מזיקין

במיתולוגיה היהודית, מזיקין (מאוית גם כ**מזיקים**) הם שדים בלתי נראים שיכולים ליצור מטרדים קלים או סכנות גדולות יותר. בדרך כלל הכוונה היא לשדים בלתי נראים שאדם יכול להיתקל בהם בחיי היומיום. שדים או רוחות רעות אינם מופיעים באופן בולט בדת היהודית, במיוחד כאשר עובדי האלילים תופסים אותם כישות בפני עצמם. הם נתפסים דווקא תחת פיקודו של אלוהים ששולח את עונשו דרכם.

## קישורים חיצוניים

קטגוריה:יצורים מהמיתולוגיה היהודית
קטגוריה:שדים ביהדות
קטגוריה:דברים שנבראו בערב שבת בין השמשות
משה שיינמן

**משה שיינמן** (1943 – 31 במרץ 2026) היה עיתונאי ספורט ישראלי ויושב ראש תא כתבי הספורט באגודת העיתונאים בתל אביב. חתן פרס מפעל חיים בספורט לשנת 2011.

## ביוגרפיה
שיינמן נולד בתל אביב.

בגיל 21 החל בעבודתו ב"ידיעות אחרונות" לסקר את מכבי תל אביב בכדורגל. במקביל סיקר את פעילות ההתאחדות לכדורגל בישראל, את מרכזי הספורט השונים ואת קבוצות הכדורגל האחרות בת"א (הפועל, שמשון ובית"ר).

בנובמבר 2006 מונה לסגן עורך מדור הספורט בידיעות אחרונות.

ערך כתבות ספורט בכדורגל ובכדורסל מאסיה ומאירופה וכתבות מיוחדות, כמו על אסון המכביה והריאיון הבלעדי עם אולסי פרי בכלאו בארצות הברית.

במרץ 2017 העיד בחקירת תיק 2000, כמי שמקורב להנהלת העיתון ולממלאי תפקיד בכירים בעיתון.

כיהן כיו"ר תא כתבי הספורט באגודת העיתונאים בתל אביב.

נפטר ב-31 במרץ 2026.

## מבחר פרסים והוקרה
* 2011: פרס למפעל חיים בספורט מטעם התאחדות הספורט לוותיקים. יחד איתו קיבל את הפרס העיתונאי דני דבורין
* נובמבר 2011: אות הוקרה על פועלו מארגון העיתונאים (אילת)
* אות הוקרה מאופ"א במהלך טקס שנערך במונקו
* אוקטובר 2022: הוקרה מאת מכבי תל אביב בפתיחת המחזור ה-11 בליגת העל במשחקה מול סקציה נס ציונה. שיינמן קיבל חולצה ממוסגרת עם המספר 56, כמספר השנים אותן סיקר את הקבוצה

## הערות שוליים

קטגוריה:סגל חדשות הספורט
קטגוריה:עיתונאי ספורט ישראלים
קטגוריה:זוכי פרס מפעל חיים
קטגוריה:ישראלים שנולדו ב-1943
קטגוריה:ישראלים שנפטרו ב-2026
אנטה בודימיר

**אנטה בּוּדימיר** (; נולד ב־22 ביולי 1991) הוא כדורגלן קרואטי המשחק בעמדת החלוץ באוססונה מהלה ליגה ובנבחרת קרואטיה.

## קריירת מועדונים
### זנקט פאולי
באוגוסט 2014, בודימיר הצטרף למועדון הגרמני זנקט פאולי מהבונדסליגה השנייה. הוא חתם על חוזה לארבע שנים עד 2018. זנקט פאולי נאלצה לשלם דמי העברה בסך כ־900,000 אירו. בראיון על החתמתו של בודימיר, הכדורגלן הקרואטי לשעבר יוריצה ורנייש תיאר אותו כ"גבוה, חזק באוויר ואמין בשילובים" והשווה את סגנונו לדימיטר ברבאטוב, כדורגלן בולגרי. בודימיר עבר תקופה קשה בזנקט פאולי, כשהבקיע שער אחד ב־20 הופעות במדי הקבוצה.

### קרוטונה
ב־1 בספטמבר 2015, בודימיר הושאל למועדון האיטלקי קרוטונה למשך שארית העונה. הוא ערך את הופעת הבכורה שלו במדי הקבוצה ב־7 בספטמבר 2015, בהפסד 0–4 לקליארי, כאשר עלה כמחליף בדקה ה־71. במרץ 2016, קרוטונה מימשה את אופציית הרכישה בסך מיליון אירו על השחקן. בודימיר סיים את העונה כמלך השערים של קרוטונה עם 16 שערים ב־40 הופעות בסרייה ב', מה שמיקם אותו רביעי בטבלת המבקיעים באותה עונה. המועדון עלה לסרייה א' לאחר שסיים במקום השני, אחרי קליארי.

### סמפדוריה
ביוני 2016, לקראת עונת הבכורה של קרוטונה בסרייה A, הפעילה סמפדוריה את סעיף השחרור של בודימיר, לפי ההערכה, באזור של 1.8 מיליון אירו, והשחקן חתם על העברתו למועדון.

### חזרה לקרוטונה
בשנת 2017 הושאל בודימיר בחזרה לקרוטונה לשנה עם התחייבות לקנייה. המחויבות מומשה על ידי קרוטונה שירדה ליגה מהמקום ה־18 בעונת 2017/2018, שנה לאחר שעלתה אליה. הוא נשאר במועדון על חוזה קבוע.

### מיורקה
ב־15 בינואר 2019, בודימיר הושאל למועדון הספרדי מיורקה. הוא הבקיע את שערו הראשון עבור המועדון הבלארי ב־3 בפברואר בבעיטת עונשין מסוג פננקה בניצחון ביתי 0–2 על אלקורקון. באותו משחק הוא קיבל כרטיס אדום והורחק. ב־27 ביוני, לאחר שהמועדון עלה ללה ליגה, בודימיר כבש את השער הראשון במשחק הגמר של הליגה השנייה. באותו משחק מחקה מיורקה פיגור 0–2 במשחק הראשון והביסה את דפורטיבו דה לה קורוניה 3–0. לאחר מכן חתם בודימיר על חוזה קבוע תמורת 2.2 מיליון אירו.

במהלך עונת 2019/2020 בלה ליגה בודימיר כבש 13 שערים.

### אוססונה
ב־5 באוקטובר 2020, בודימיר הושאל לקבוצה אוססונה מהלה ליגה לעונת 2020/2021.

ב־7 ביוני 2021, אוסאסונה הודיעה על החתמת בודימיר על חוזה קבוע עד יוני 2025.

## קריירה בין־לאומית
ב־27 באוגוסט 2020, במהלך אימון קדם העונה, זומן בודימיר על ידי מאמן נבחרת קרואטיה, זלטקו דאליץ', לסגל משחקי ליגת האומות 2020/2021 בספטמבר מול  ו. הוא ערך את הופעת הבכורה שלו בנבחרת ב־7 באוקטובר בניצחון 2–1 במשחק ידידות נגד , ובישל למריו פאשליץ' את שער הניצחון. הוא כבש את שער הבכורה שלו ב־11 בנובמבר בתיקו 3–3 במשחק ידידות נגד . הוא נגע בכדור עם המרפק במהלך תנועתו לכיבוש השער, אך השופט לא שם לב לכך.

נכלל בסגל נבחרת קרואטיה לטורניר מונדיאל 2022.

נכלל בסגל נבחרת קרואטיה לטורניר יורו 2024.

## קישורים חיצוניים

## הערות שוליים

קטגוריה:חלוצי כדורגל קרואטים
קטגוריה:כדורגלני ל.א.ס.ק. לינץ
קטגוריה:כדורגלני לוקומוטיבה זאגרב
קטגוריה:כדורגלני אינטר זאפרשיץ'
קטגוריה:כדורגלני זנקט פאולי
קטגוריה:כדורגלני מיורקה
קטגוריה:כדורגלני אוססונה
קטגוריה:כדורגלני נבחרת קרואטיה
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:קרואטים שנולדו ב-1995
שמואל קרלין

**שמואל (סם) קרלין** (באנגלית: **Samuel Karlin**; 8 ביוני 1924 – 18 בדצמבר 2007), היה מתמטיקאי אמריקאי יהודי באוניברסיטת סטנפורד בסוף המאה ה-20.

## קורות חיים
קרלין נולד ביאנוב, פולין, היגר לשיקגו בילדותו וגדל בבית יהודי אורתודוקסי. קרלין הפך לאתאיסט בשנות העשרה שלו ונשאר אתאיסט עד סוף חייו. מאוחר יותר בחייו סיפר לשלושת ילדיו, שכולם הפכו למדענים, שהליכה ברחוב בלי כיפה על ראשו בפעם הראשונה הייתה אבן דרך בחייו.

קרלין קיבל את התואר הראשון שלו מהמכון הטכנולוגי של אילינוי ולאחר מכן את הדוקטורט שלו במתמטיקה מאוניברסיטת פרינסטון ב-1947 (בגיל 22) תחת פיקוחו של סלומון בוכנר. הוא היה בפקולטה של המכון הטכנולוגי של קליפורניה מ-1948 עד 1956, לפני שהפך לפרופסור למתמטיקה וסטטיסטיקה בסטנפורד.

במהלך הקריירה שלו, קרלין תרם תרומות בסיסיות לתחומי הכלכלה המתמטית, הביואינפורמטיקה, תורת המשחקים, התיאוריה האבולוציונית, ניתוח רצף ביו-מולקולרי וחיוביות מוחלטת. הוא עשה עבודה נרחבת בגנטיקה של אוכלוסיות. בתחילת שנות ה-90, קרלין וסטיבן אלטשול פיתחו את הסטטיסטיקה של קרלין-אלטשול, המהווה בסיס בסיס לתוכנת BLAST. הנמצאת בשימוש נרחב.

קרלין חיבר עשרה ספרים ויותר מ-450 מאמרים. קרלין היה חבר באקדמיה האמריקאית לאמנויות ומדעים, באקדמיה הלאומית למדעים, ובאגודה הפילוסופית האמריקאית. הוא זכה בפרס לסטר ר. פורד בשנת 1973. בשנת 1989, הנשיא ג'ורג' ווקר בוש העניק לקארלין את המדליה הלאומית למדעים "על מחקרו הרחב והמדהים בניתוח מתמטי, תורת ההסתברות וסטטיסטיקה מתמטית, וביישום הרעיונות הללו בתחומי כלכלה מתמטית, מכניקה וגנטיקה של אוכלוסיות". ב-2002 הוא נבחר לעמית כבוד של המכון לחקר ביצועים ומדעי הניהול.

עמד בקשר גם עם מכון ויצמן למדע, בעיר רחובות. 

## משפחתו
אחד מבניו, קנת קרלין הוא פרופסור לכימיה באוניברסיטת ג'ונס הופקינס והזוכה לשנת 2009 בפרס קוטון של האגודה האמריקנית לכימיה סינתטית. בנו השני, מנואל, הוא רופא בפורטלנד, אורגון. בתו, אנה קרלין היא מדענית מחשבים תאורטית, פרופסור מיקרוסופט למדעי המחשב והנדסת מחשבים באוניברסיטת וושינגטון.

## פרסומים

## קישורים חיצוניים

* ביוגרפיה של סמואל קרלין מהמכון לחקר ביצועים ומדעי הניהול
* ["מתמטיקה בחדשות: נפטר המתמטיקאי סם קרלין, הידוע בתרומתו הגדולה ל[ביואינפורמטיקה]."] שער המתמטיקה של האגודה האמריקאית למתמטיקה, 5 בפברואר 2008.
* מודעת אבל, עלון IMS, מאי 2008

## הערות שוליים

קטגוריה:יהודים זוכי המדליה הלאומית למדעים
קטגוריה:יהודים חברי האקדמיה האמריקאית לאמנויות ולמדעים
קטגוריה:יהודים חברי האקדמיה הלאומית למדעים של ארצות הברית
קטגוריה:יהודים שהיגרו מפולין לארצות הברית
קטגוריה:אמריקאים ממוצא פולני-יהודי
קטגוריה:בוגרי אוניברסיטת פרינסטון
קטגוריה:חוקרי תורת המשחקים יהודים אמריקאים
קטגוריה:חוקרי תורת ההסתברות
קטגוריה:גנטיקאים יהודים אמריקאים
קטגוריה:בוגרי המכון הטכנולוגי של אילינוי
קטגוריה:בעלי תואר דוקטור מאוניברסיטת פרינסטון
קטגוריה:זוכי פרס ג'ון פון נוימן (INFORMS)
קטגוריה:פולנים שנולדו ב-1924
קטגוריה:אמריקאים שנולדו ב-1924
קטגוריה:פולנים שנפטרו ב-2007
קטגוריה:אמריקאים שנפטרו ב-2007
טטהאזה

**טטהאזה** (בהונגרית: **Tataháza**) הוא כפר בנפת באצ'אלמאש שבמחוז באץ'-קישקון בדרום מזרח הונגריה. עד ל הייתה בו קהילה יהודית.

כמו יישובים רבים באירופה, גם בטטהאזה אוכלוסיית היישוב נמצאת בירידה. כך, בשנת 1990 חיו בכפר 1,576 תושבים ובשנת 2022 חיו בו רק 1,095 תושבים.

שמו של הכפר טטהאזה הוזכר לראשונה בשנת 1485 בשטר מכר של אחוזה.
## יהודי טטהאזה
יהודים חיו בעיירה במאה ה-19 ובמאה ה-20. יהודים מהכפר נרצחו במהלך שואת יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
ביפאנה

**ביפאנה** (בפורטוגזית: **Bifana**) הוא כריך פורטוגלי הנפוץ באזור ונדאש נובאש, פורטוגל.

הכריך מורכב מלחם, חזה עוף או נקניקיות חזיר שבושלו עם שום ויין, חרדל או רוטב חריף.

נהוג להגיש את הכריך בזמן פסטיבלים שמתקיימים ברחבי פורטוגל.

## קישורים חיצוניים

* מתכון להכנת ביפאנה, באתר Thefoodhog

## הערות שוליים

קטגוריה:המטבח הפורטוגזי
קטגוריה:כריכים
גנטיקה דינמית

**גנטיקה דינמית** עוסקת בחקר וניתוח של התופעות שבהן קומפלקסי חלבון אנזימטיים פיזיולוגיים משנים את ה-DNA, בצורה מתוחכמת יותר או פחות.

חקר מנגנונים כאלה חשוב ראשית מכיוון שהם מקדמים תהליכים חשובים, כמו למשל הרקומבינציה של מערכת החיסון (בקנה מידה אינדיבידואלי) והשחלוף (בקנה מידה אבולוציוני). בנוסף, הם עלולים לפעמים להפוך למזיקים בגלל תפקוד לקוי כלשהו, הגורם להפרעות ניווניות למשל.

דוגמאות אופייניות לנושאי גנטיקה דינמית הן:
*מוטציות דינמיות, מונח שהוצג על ידי רוברט ריצ'רדס (Robert I. Richards) וגרנט ר. סאתרלנד (Grant R. Sutherland) כדי לציין מוטציות הנגרמות על ידי מוטציות אחרות. תופעה זו כרוכה לעיתים קרובות במספר משתנה של רצפים חוזרניים (VNTR), הקשורים באופן הדוק למחלות ניווניות רבות, כמו מחלת trinucleotide repeat disorders.
*גנום דינמי, מונח שהוצג על ידי נינה פדורוף (Nina Fedoroff) ודייוויד בוטשטיין (David Botstein) כדי לציין את הטרנספוזיציה שגילתה ברברה מקלינטוק (Barbara McClintock).
*רקומבינצית V(D)J של מערכת החיסון (התגלה על ידי סוסומו טונגאווה Susumu Tonegawa) והחלפת המחלקה (isotype class switching), מונחים שהוצגו כדי לציין שני סוגים של רקומבינציות של מערכת החיסון, שהם הגורם העיקרי למגוון העצום של הנוגדנים.
*העברת DNA אופקית (שנתגלה על ידי פרדריק גריפית') המעידה על העברת DNA בין שני אורגניזמים.
* שחלוף כרומוזומלי (התגלה על ידי תומאס האנט מורגן Thomas Hunt Morgan) בתיווך היווצרות והתפרקות (באמצעות קומפלקסים אנזימטיים משונים כגון הליקאז) של מבני DNA נדירים עם 4 הליקסים (סלילים) הידועים כ-G-quadruplexes.

## קישורים חיצוניים

* Richards RI; Sutherland GR (1997). "Dynamic mutation: possible mechanisms and significance in human disease". Trends Biochem. Sci. **22** (11): 432–6. doi:[10.1016/S0968-0004(97)01108-0](https://www.cell.com/trends/biochemical-sciences/pdf/S0968-0004(97)01108-0.pdf?_returnURL=https%3A%2F%2Flinkinghub.elsevier.com%2Fretrieve%2Fpii%2FS0968000497011080%3Fshowall%3Dtrue). 
* Fonzo, VD; Bersani, E; Aluffi-Pentini, F; Parisi, V (July 2001). "DNA quadruplexes and dynamical genetics". Medical Hypotheses. **57** (1): 103–11. doi:10.1054/mehy.2001.1291 .


קטגוריה:גנטיקה